রন্ডা রাউজি আল্টিমেট ফাইটিং চ্যাম্পিয়নশিপে চ্যাম্পিয়ন। এ হেন রন্ডা বেশ কয়েকদিন আগেই জানিয়েছিলেন, যে কোনও ম্যাচের আগে সেক্সই তাঁর শক্তির উৎস। যে কোনও ম্যাচের আগেই রন্ডা নাকি সেক্স করেন। এমনকী ম্যাচের দিনও তিনি সেক্স করেন। আর এই সেক্সই রন্ডার এনার্জির আসল উৎস। সেক্স করলে এনার্জি বাড়ে, রিংয়ে গিয়ে আক্রমণাত্মক মেজাজে ধরা দেন তিনি। আর তাঁর সঙ্গে এঁটে উঠতে পারেন না প্রতিপক্ষ। একের পর এক লড়াইয়ে জিতে যান রন্ডা। মহিলা অ্যাথলিটরা একবাক্যে স্বীকার করে নেন রন্ডাই তাঁদের প্রেরণার উৎস। সেক্স নিয়ে খুল্লমখুল্লা রন্ডা জানিয়েছেন, অল্প বয়সে তিনি টমবয় ছিলেন। জিন্স এবং সাদা টি শার্ট পরতে পছন্দ করতেন। কিন্তু ‘সেক্সি’ জামাকাপড় পরতেন না। রন্ডা বলছেন, ‘‘আমি ওই ধরনের জামাকাপড় পরতাম কারণ দৌড়ঝাঁপ এবং খেলাধুলো পছন্দ করতাম। সেই জন্যই আমার জামাকাপড় ওরকম ছিল।’’ ছেলেবেলায় রন্ডা লাজুক প্রকৃতির ছিলেন। সেখান থেকে তিনি কোর্টের ভিতরে নৃশংস বক্সার। এই পরিবর্তনটা হল কীভাবে? চ্যাম্পিয়ন এই কিক বক্সার বলছেন, ‘‘আমার প্রতিটি মুভই যে নিখুঁত ছিল এমন নয়। নিখুঁত করার জন্য আমাকে প্রচুর খাটতে হয়েছে। আমি ভাল করেছি এবং মানুষ তা লক্ষ্য করেছে। এখন আমি নিজের কেরিয়ার তৈরি করেছি রিংয়ে।’’